BERETNING

om årsregnskabet for fællesforetagendet Artemis for det regnskabsår, der afsluttedes den 31. december 2009, med fællesforetagendets svar

2010/C 342/01

INDHOLD

INDLEDNING

Det vigtigste formål med fællesforetagendet er at fastlægge og gennemføre en forskningsdagsorden for udviklingen af vigtige teknologiområder vedrørende indlejrede computersystemer på tværs af forskellige anvendelsesområder med henblik på at styrke europæisk konkurrenceevne og bæredygtighed og skabe plads til helt nye markeder og samfundsnyttige anvendelsesformål (jf. tabellen).

Det maksimale EU-bidrag til fællesforetagendet Artemis’ løbende udgifter og forskningsaktiviteter er 420 millioner euro, der skal betales over budgettet for syvende rammeprogram for forskning. Artemisia yder et bidrag på højst 30 millioner euro til de løbende udgifter. Artemismedlemsstaterne yder bidrag i naturalier til de løbende udgifter (ved at lette gennemførelsen af projekterne) og ved at yde finansielle bidrag, som mindst udgør 1,8 gange EU’s bidrag. De forskningsorganisationer, der deltager i projekterne, yder også bidrag i naturalier.

KOMMENTARER TIL DEN BUDGETMÆSSIGE OG ØKONOMISKE FORVALTNING

Budgetgennemførelsen

Det endelige budget omfattede forpligtelsesbevillinger på 46 millioner euro og betalingsbevillinger på 8 millioner euro. Udnyttelsesgraden for forpligtelses- og betalingsbevillinger var henholdsvis 81 % og 20 %. Den relativt lave udnyttelsesgrad for betalingsbevillinger afspejler, at Artemis-forskningsprogrammet er i opstartsfasen.

Regnskabsaflæggelse: medlemmernes bidrag

Retten noterer, at EU-fællesforetagendernes aktiviteter finansieres med medlemsbidrag, og at fællesforetagenderne ikke har nogen egentlig kapital. Retten anbefaler, at der i regnskabet tydeligt oplyses om dette særlige træk ved fællesforetagenderne.

Retten noterer derfor med tilfredshed, at medlemsbidragene i overensstemmelse med EU-regnskabsregel nr. 1 (grupperegnskaber) er opført under nettoaktiver på fællesfortagendernes balancer, og at der gives yderligere oplysninger om bidragenes art i noterne til regnskaberne.

Retten mener, at opførelsen af medlemsbidragene i fællesforetagendernes regnskaber så vidt muligt bør harmoniseres, og noterer sig, at Kommissionen agter at udsende en detaljeret vejledning herom til fællesforetagenderne.

ANDRE FORHOLD

Interne kontrolsystemer

Det er specielt nødvendigt at gøre en yderligere indsats for at dokumentere it-processer og -aktiviteter og for at kortlægge it-risici. Fællesforetagendet havde heller ikke udarbejdet en beredskabsplan eller en databeskyttelsespolitik i 2009.

Manglende værtsstatsaftale

Den interne revisionsfunktion og Kommissionens interne revisionstjeneste

Artikel 73 i fællesforetagendets finansielle bestemmelser fastsætter, at fællesforetagendet skal have en intern revisionsfunktion, der skal være i overensstemmelse med relevante internationale standarder. Men ved udgangen af 2009 var denne vigtige funktion i det interne kontrolsystem endnu ikke blevet oprettet.

På linje med den opfattelse, der gives udtryk for i udtalelse nr. 4/2008 om finansforordningen for fællesforetagendet for fusionsenergi og i udtalelse nr. 2/2010 om SESAR-fællesforetagendets finansielle bestemmelser, mener Retten, at den nuværende bestemmelse i fællesforetagendets vedtægter om Kommissionens interne revisor bør præciseres.

I henhold til artikel 10 i vedtægterne for fællesforetagendet Artemis skal de funktioner, der påhviler Kommissionens interne revisor, udføres på bestyrelsens ansvar. En sådan ordning er hensigtsmæssig for den interne revisionsfunktion i fællesforetagendet, men ikke for Kommissionens interne revisor, hvis ansvarsområder har relation til EU-budgettet som helhed.

efter behov nedsætte arbejdsgrupper, hvis overordnede koordinering forestås af et eller flere medlemmer af erhvervs- og forskningsudvalget, med henblik på at løse ovennævnte opgaver

udarbejde et udkast til den flerårige strategiplan, jf. artikel 19, stk. 1, herunder indholdet og opdateringen af forskningsdagsordenen, og forelægge den for bestyrelsen til godkendelse

Den administrerende direktør er fællesforetagendet Artemis' øverste ansvarlige for den daglige ledelse i overensstemmelse med bestyrelsens beslutninger og dets retlige repræsentant. Vedkommende udfører sine opgaver i fuld uafhængighed og står til regnskab over for bestyrelsen. Over for de ansatte udøver den administrerende direktør beføjelserne i forordningens artikel 7, stk. 2.

gennemføre andre aktiviteter, der eventuelt er nødvendige for at nå målene, jf. forordningens artikel 2.

overvåge, hvordan det skrider frem med at nå målene for fællesforetagendet Artemis

udvikle nært samarbejde og sikre samordning med europæiske aktiviteter, navnlig det syvende rammeprogram, nationale og tværnationale aktiviteter, organer og aktører med det formål at fremme et frugtbart innovationsmiljø i Europa og bedre synergi og udnyttelse af forsknings- og udviklingsresultater vedrørende indlejrede computersystemer

iværksætte indkaldelser af forslag, evaluere forslag og tildele midler til projekter, der er udvalgt via åbne, gennemsigtige og effektive procedurer inden for de disponible finansieringsrammer

opnå synergi og koordinering med hensyn til den europæiske FoU-indsats vedrørende indlejrede computersystemer, herunder, hvis der kan skabes merværdi, gradvis integrering i fællesforetagendet Artemis af de aktiviteter på området, der for øjeblikket gennemføres via mellemstatslige FoU-ordninger (Eureka)

fremme et offentligt-privat partnerskab, der tilsigter at mobilisere og samle en indsats fra Unionens side og fra national og privat side, øge de samlede FoU-investeringer vedrørende indlejrede computersystemer og skabe samarbejde mellem den offentlige og den private sektor

fastlægge og gennemføre en forskningsdagsorden for udviklingen af vigtige teknologiområder vedrørende indlejrede computersystemer på tværs af forskellige anvendelsesområder med henblik på at styrke europæisk konkurrenceevne og bæredygtighed og skabe plads til helt nye markeder og samfundsnyttige anvendelsesformål. Aktiviteter til gennemførelse af forskningsdagsordenen benævnes i det følgende »FoU-aktiviteter«

Unionen kan oprette fællesforetagender eller enhver anden struktur, der er nødvendig for korrekt gennemførelse af programmerne for forskning, teknologisk udvikling og demonstration i Unionen.

FÆLLESFORETAGENDETS SVAR

Interne kontrolsystemer

Punkt 20

Den administrerende direktør har besluttet at gennemføre de resterende 15 interne kontrolstandarder (én var allerede blevet vedtaget) i to faser. Bestyrelsen vedtog første fase den 23. marts 2010 og de resterende interne kontrolstandarder den 22. september 2010.

Punkt 21

Fællesforetagendet Artemis tager Revisionsrettens bemærkninger til efterretning. I sine nuværende midlertidige lokaler anvender fællesforetagendet imidlertid den it-infrastruktur, som Kommissionen har stillet til rådighed som vært. Fællesforetagendet Artemis har indledt en procedure med henblik på valg af definitive lokaler. Ved afslutningen af denne proces vil fællesforetagendet være i stand til at overtage ansvaret for sin egen it-infrastruktur og vil tage højde for de punkter, som Revisionsretten har peget på.

Manglende værtsstatsaftale

Punkt 22

Fællesforetagendet Artemis fortsætter samarbejdet for at gennemføre bestemmelserne for en værtsstatsaftale og afventer resultatet af de næste trin i proceduren med henblik på at få en aftale undertegnet.

Intern revisionsfunktion og Kommissionens interne revisionstjeneste

Punkt 23

I den indledende fase af fællesforetagendets drift blev ressourcerne anvendt til de prioriterede opgaver med at styre udviklingen hen imod et uafhængigt foretagende, afslutte indkaldelsen af forslag for 2009 (herunder forhandling af kontrakter) og iværksætte indkaldelsen af forslag for 2010. Fællesforetagendet bekræfter, at det har til hensigt at oprette en intern revisionsfunktion i løbet af 2010.